CELEX: 22006D0112
Language: da
Date: 2005-11-22 00:00:00
Title: 2006/112/EF: Afgørelse nr. 7/2005 truffet af AVS-EF-Ministerrådet den  22. november 2005  om en anden tildeling på 250 mio. EUR fra det betingede beløb på 1 mia. EUR under 9. EUF til anden overførsel til AVS-EU-vandfaciliteten

18.2.2006   
            
            
               DA
            
            
               Den Europæiske Unions Tidende
            
            
               L 48/21
            
         
      AFGØRELSE Nr. 7/2005 TRUFFET AF AVS-EF-MINISTERRÅDET
   
   den 22. november 2005
   om en anden tildeling på 250 mio. EUR fra det betingede beløb på 1 mia. EUR under 9. EUF til anden overførsel til AVS-EU-vandfaciliteten
   (2006/112/EF)
   AVS-EF-MINISTERRÅDET HAR —
   under henvisning til AVS-EF-partnerskabsaftalen (1), særlig bilag I, punkt 8, og
   ud fra følgende betragtninger:
   
               (1)
            
            
               I henhold til EU’s erklæring om finansprotokollen, der er knyttet til AVS-EF-partnerskabsaftalen som erklæring XVIII, blev kun 12,5 mia. EUR af det samlede beløb på 13,5 mia. EUR til AVS-landene under 9. Europæiske Udviklingsfond (EUF) frigivet straks ved finansprotokollens ikrafttræden den 1. april 2003.
            
         
               (2)
            
            
               Den 22. marts 2004 nåede Rådet for Den Europæiske Union til enighed om at oprette en »AVS-EU-vandfacilitet« til AVS-landene på 500 mio. EUR og at frigive en første tildeling på 250 mio. EUR. Denne afgørelse blev truffet, fordi forpligtelses- og betalingsniveauet ved udgangen af 2003 sammenholdt med de af Kommissionen fremlagte prognoser for perioden 2004-2007 viste, at der kunne blive disponeret fuldt ud over midlerne under 9. EUF til AVS-landene.
            
         
               (3)
            
            
               Den første tildeling på 250 mio. EUR er blevet frigivet og fordelt.
            
         
               (4)
            
            
               Ved nævnte afgørelse besluttede Rådet for Den Europæiske Union, at det på grundlag af resultatet af midtvejsrevisionerne af landestrategierne og af sin egen resultatanalyse af EUF, der forelå ved udgangen af 2004, senest i slutningen af 2005 skulle træffe afgørelse om fastsættelse af en anden tildeling på 250 mio. EUR til og om anvendelse af de resterende 500 mio. EUR af det betingede beløb på 1 mia. EUR, der er omhandlet i artikel 2, stk. 2, i den interne aftale, til formål, hvorom der skulle opnås enighed —
            
         TRUFFET FØLGENDE AFGØRELSE:
   Artikel 1
   En anden tildeling på 250 mio. EUR til vandfaciliteten tilvejebringes fra følgende midler:
   
               1)
            
            
               185 mio. EUR fra finansieringsrammen for langsigtet udvikling som omhandlet i punkt 3, litra a), i finansprotokollen
            
         
               2)
            
            
               24 mio. EUR fra støtte for regionalt samarbejde og regional integration som omhandlet i punkt 3, litra b) i finansprotokollen
            
         
               3)
            
            
               41 mio. EUR fra investeringsfaciliteten som omhandlet i punkt 3, litra c), i finansprotokollen.
            
         Beløbene i nr. 1 og 3 ovenfor overføres til den AVS-interne tildeling under finansieringsrammen for regionalt samarbejde og regional integration.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 22. november 2005.
      
         
            For AVS-EF-Ministerrådet
         
         A. JOHNSON
         
         
            Formand
         
      
   
   
      (1)  EFT L 317 af 15.12.2000, s. 3.